**Կամիլո Անդրես Վարգաս Հիլ** (իսպ.՝ Camilo Andrés Vargas Gil, մարտի 9, 1989(1989-03-09), Բոգոտա, Կոլումբիա), կոլումբիացի ֆուտբոլիստ, «Ատլետիկո Նասիոնալ» ակումբի և Կոլումբիայի հավաքականի դարպասապահ, որ վարձավճարային հիմունքներով հանդես է գալիս «Դեպորտիվո Կալի» ակումբի կազմում։ 2014 թվականին Բրազիլիայում և 2018 թվականին Ռուսաստանում անցկացված աշխարհի առաջնությունների մասնակից։

Ակումբային կարիերա
------------------

Վարգասը «Սանտա Ֆե» ակումբի կազմում
Վարգասը «Սանտա Ֆե» ակումբի սան է։ 2009 թվականի օգոստոսի 9-ին «Ինդեպենդենտե Մեդելին» ակումբի դեմ խաղում կատարել է իր նորամուտը Մուստանգա գավաթի խաղարկությունում։ Նույն թվականին Կամիլոն ակումբի կազմում դարձել է Կոլումբիայի գավաթակիր։ 2011 թվականի նոյեմբերի 24-ին «Միլոնարիոս» ակումբի դեմ խաղում նա խփել է իր առաջին գոլը իր ակումբի կազմում՝ հանդիպման ավարտին հակառակորդի տուգանայինից գնդակը գլխի հարվածով ուղարկելով նրա դարպասը։ 2012 թվականին Կամիլոն դարձել է Ապերտուայի չեմպիոն, իսկ 2013 թվականին նվաճել է Կոլումբիայի Սուպերգավաթը։ 2014 թվականին Վարգասը երկրորդ անգամ դարձել է երկրի չեմպիոն։

2015 թվականի սկզբին Վարգասը տեղափոխվել է «Ատլետիկո Նասիոնալ», որի կազմում իր նորամուտը կատարել է փետրվարի 23-ին՝ «Դեպորտիվո Պաստո» ակումբի դեմ խաղում։ Նոր ակումբի կազմում անցկացրած իր առաջին մրցաշրջանում նա դարձել է Կոլումբիայի չեմպիոն։

2016 թվականի սկզբին Կամիլոն վարձավճարային հիմունքներով տեղափոխվել է արգենտինական «Արխենտինոս Խունիորս»։ Փետրվարի 6-ին «Տիգրե» ակումբի դեմ խաղում նա կատարել է իր նորամուտն Արգենտինայի առաջնությունում։ Նույն թվականի ամռանը Վարգասը վարձավճարային հիմունքներով սկսել է հանդես գալ «Դեպորտիվո Կալիում»։ Օգոստոսի 1-ին՝ իր նախկին ակումբ «Ատլետիկո Նասիոնալի» դեմ խաղում նա կատարել է իր նորամուտը նոր ակումբում։

Միջազգային կարիերա
------------------

2009 թվականին Վարգասը Կոլումբիայի երիտասարդական հավաքականի կազմում մասնակցել է Վենեսուելայում անցկացվող Հարավային Ամերիկայի առաջնությանը։ Մրցաշարի ընթացքում նա մասնակցել է Պերուի, Արգենտինայի, Էկվադորի և երկու անգամ Վենեսուելայի հավաքականների դեմ խաղերին։

2014 թվականի հոկտեմբերի 11-ին Սալվադորի հավաքականի հետ ընկերական խաղում Վարգասը կատարել է իր նորամուտը Կոլումբիայի հավաքականում։

2014 թվականին Կամիլոն ընդգրկվել է հավաքականի հայտացուցակում՝ մասնակցելու այդ տարի Բրազիլիայում անցկացվելիք աշխարհի առաջնությանը։ Մրցաշարում նա եղել է պահեստայինների նստարանին և խաղադաշտ դուրս չի եկել։ 2015 թվականին հավաքականի կազմում Վարգասը մասնակցել է Չիլիում անցկացվող Ամերիկայի գավաթի խաղարկությանը։ Այդ անգամ ևս նա եղել է պահեստային և ընդհանրապես խաղադաշտ դուրս չի եկել։

2018 թվականի մայիսին Կամիլո Վարգասն ընդգրկվել է Կոլումբիայի հավաքականի նախնական հայտացուցակում (35 մարդ)՝ մասնակցելու նույն թվականին Ռուսաստանում կայանալիք աշխարհի առաջնությանը։ Մրցաշարի ընթացքում նա եղել է պահեստային դարպասապահ և խաղադաշտ դուրս չի եկել։

Ձեռքբերումներ
-------------

**Թիմային**

Կոլումբիա **«Սանտա Ֆե»**

* 01 1st Կոլումբիայի առաջնություն — Ապերտուրա 2012
* 01 1st Կոլումբիայի առաջնություն — Ֆինալիսասիոն 2014
* Կոլումբիայի գավաթակիր — 2009
* Կոլումբիայի Սուպերգավաթի խաղարկության հաղթող — 2013

Կոլումբիա **«Ատլետիկո Նասիոնալ»**

* 01 1st Կոլումբիայի առաջնություն – Ֆինալիսասիոն 2015

Ծանոթագրություններ
------------------

1. 1 2  worldfootball.net(բազմ․)
2. ↑  «Սանտա Ֆե VS. Ինդեպենդենտե Մեդելին 0:3» (ռուսերեն). soccerway.com. 2009 թ․ օգոստոսի 9.
3. ↑  «Սանտա Ֆե VS. Միլոնարիոս 1:0» (ռուսերեն). soccerway.com. 2011 թ․ նոյեմբերի 24.
4. ↑  «Կամիլո Վարգասի գոլը» (ռուսերեն). youtube.com. 2011 թ․ նոյեմբերի 24.
5. ↑  «Դեպորտիվո Պաստո VS. Ատլետիկո Նասիոնալ 2:1» (ռուսերեն). soccerway.com. 2015 թ․ փետրվարի 23.
6. ↑  «Արխենտինոս Խունիորս VS. Տիգրե 1:1» (ռուսերեն). soccerway.com. 2016 թ․ փետրվարի 6.
7. ↑  «Դեպորտիվո Կալի VS. Ատլետիկո Նասիոնալ 1:0» (ռուսերեն). soccerway.com. 2016 թ․ օգոստոսի 1.
8. ↑  «Կոլումբիա (մինչև 20) VS. Պերու (մինչև 20) 1:0» (ռուսերեն). soccerway.com. 2009 թ․ հունվարի 22.
9. ↑  «Կոլումբիա (մինչև 20) VS. Արգենտինա (մինչև 20) 2:2» (ռուսերեն). soccerway.com. 2009 թ․ հունվարի 25.
10. ↑  «Վենեսուելա (մինչև 20) VS. Կոլումբիա (մինչև 20) 1:1» (ռուսերեն). soccerway.com. 2009 թ․ հունվարի 28.
11. ↑  «Վենեսուելա (մինչև 20) VS. Կոլումբիա (մինչև 20) 2:1» (ռուսերեն). soccerway.com. 2009 թ․ փետրվարի 1.
12. ↑  «Կոլումբիա VS. Սալվադոր 3:0» (ռուսերեն). soccerway.com. 2014 թ․ հոկտեմբերի 11.
13. ↑  REVEALED: EVERY WORLD CUP 2018 SQUAD - FINAL 23-MAN LISTS

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Էջը BDFA-ում
* Էջը sports.ru կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կամիլո Վարգաս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) · ՖԻՖԱ |

 |